MFCชี้หุ้นขาลงตั้งกองทุนใหม่เก็บ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — MFC ฟันธงหุ้นขาลง คลอดกองทุนเก็บหุ้นไทยรอขายปลายปี 830 จุด “ยูโอบี”ส่งกองตราสารหนี้แบบปันผลไม่รับปันผล
นายพิชิต อัคราทิตย์ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี เปิดเผยว่า ขณะนี้ตลาดหลักทรัพย์อยู่ในช่วงขาลง ถือว่าเป็นจังหวะการลงทุนในตลาดหุ้นไทย บริษัทจึงจะเสนอขายกองทุนเปิดเอ็มเอฟซี แอคทิฟอิควิตี้ ฟันด์ หรือ MActive เนื่องจากมองว่ามีโอกาสสร้างผลตอบแทนที่ดีจากการลงทุนในหุ้นไทยซึ่งคาดว่าปลายปีดัชนีจะปรับขึ้นมาอยู่ที่ 830 จุด 
ทั้งนี้ กองทุนมีมูลค่าโครงการ 1,000 ล้านบาท เปิดขายตั้งแต่วันนี้จนถึงวันที่ 23 ก.พ. 2553 
“เศรษฐกิจไทยเริ่มมีสัญญาณฟื้นตัวดีขึ้นและคาดหมายผลดำเนินงานที่ดีของบริษัทที่จะประกาศช่วงไตรมาสแรกของปีนี้ และการจ่ายเงินปันผลจะเป็นปัจจัยสนับสนุนตลาด รวมทั้งมาตรการขับเคลื่อนเศรษฐกิจ” นายพิชิต กล่าว
กองทุนจะเน้นหุ้นปัจจัยพื้นฐานดี มีแนวโน้มเติบโตสูงในระยะปานกลางถึงระยะยาวและมีสภาพคล่องสูง เพื่อสามารถปรับพอร์ตการลงทุนได้ทันต่อสถานการณ์ นอกจากนี้อาจลงทุนในสัญญาซื้อขายล่วงหน้าใน SET 50 Index Futures เพื่อเพิ่มประสิทธิภาพในการบริหารกองทุน อีกทั้งกองทุนจะจ่ายเงินปันผลอย่างน้อยปีละครั้ง ในอัตราไม่น้อยกว่า 30% ของกำไรสุทธิหรือกำไรสะสม 
ด้านบลจ.ยูโอบี (ไทย) เปิดขายกองทุนเปิด ยูโอบี มัลติคลาส 3 เอ็ม 1 มูลค่าโครงการ 3,000 ล้านบาท ซึ่งเป็นกองทุนตราสารหนี้ที่เน้นความมั่นคงของตราสารที่ลงทุนและสามารถลงทุนในตั๋วเงิน หุ้นกู้ที่ออกโดยสถาบันการเงิน เช่น ธนาคารพาณิชย์ได้ โดยให้โอกาสรับผลตอบแทนสูงกว่าเงินฝาก เปิดขายครั้งแรกวันที่ 1218 ก.พ.นี้
กองทุนดังกล่าวเป็นกองทุนตราสารหนี้ระยะสั้น รับซื้อคืน (โรลโอเวอร์) ทุกๆ 3 เดือน และมีการแบ่งหน่วยลงทุนเป็น 2 ประเภทคือ ชนิดจ่ายเงินปันผลและไม่จ่ายเงินปันผล เพื่อตอบสนองความต้องการของนักลงทุนแต่ละกลุ่ม
นายมนรัฐ ผดุงสิทธิ์ กรรมการผู้จัดการ บลจ.วรรณ เปิดเผยว่า ปี 2553 บริษัทมีแผนออกกองทุนใหม่จำนวน 12 กองทุน เป็นกองทุนรวมเพื่อไปลงทุนต่างประเทศ (FIF) 2 กองที่จะออกร่วมกับบริษัทแม่ คือ กลุ่มเคจีไอกรุ๊ปที่ไต้หวัน เพราะมีความถนัดในตลาดจีนและแถบเกรทเทอร์ไชน่า ซึ่งเป็นอันดับ 2 ในตลาดไต้หวัน
สำหรับ 10 กองทุนที่เหลือมีทั้งกองทุนตราสารทุนที่ลงทุนทั้งในและต่างประเทศ กองทุนสินค้าโภคภัณฑ์ที่คาดว่าจะออกได้กลางปีนี้ ส่วนกองทุนโกลด์ อีทีเอฟอยู่ระหว่างรอดูกฎเกณฑ์ของทางการเพื่อพิจารณาว่าจะออกโกลด์อีทีเอฟในประเทศหรือต่างประเทศ ซึ่งคาดว่าจะใช้เวลา 12 เดือน
นอกจากนี้ บริษัทยังออกกองทุนพันธบัตรเกาหลีใต้ต่อเนื่อง เพื่อรองรับกองทุนเก่าที่จะครบอายุ โดยวันที่ 1219 ก.พ.นี้ จะเปิดขายกองทุนเปิดวรรณตราสารหนี้ต่างประเทศ 6M/1 ลงทุนพันธบัตรเกาหลีที่มีอายุไม่เกิน 1 ปี